**S**zám: 1130-6/2017.

**J E G Y Z Ő K Ö N Y V**

Harta Nagyközség Önkormányzata Képviselő-testületének

2017. február 15-én megtartott nyílt üléséről.

Készült: 2 pld-ban

**J E G Y Z Ő K Ö N Y V**

Készült: Harta Nagyközség Önkormányzata Képviselő-testületének 2017. február 15-én megtartott nyílt üléséről.

Helyszín: Közös Önkormányzati Hivatal tanácskozóterme.

Jelen voltak: Dollenstein László polgármester

 Arnold Csaba alpolgármester

 Frőhlich Henrik képviselő

 Krausz Henrik képviselő

 Kuncz Gábor képviselő

 Leitert Ottó képviselő

 Schuckert György képviselő

 Dr. Sárközi Zsolt jegyző

 Keresztély László műszaki vezető főtanácsos

Dollenstein László polgármester 18 órakor megnyitotta az ülést, megállapította, hogy a képviselő-testület határozatképes, minden képviselő jelen van. Jegyzőkönyvvezetőnek javasolta Keresztély Lászlóné igazgatási főelőadót. Köszöntötte a jelenlévőket, valamint a Kábel-tv nézőit. A napirendre az alábbiak szerint tett javaslatot:

Az ülés napirendje:

 1./ Tájékoztató az előző ülés óta eltelt időszakról

 Előadó: polgármester

2./ Beszámoló a solti rendőrőrs 2016. évi tevékenységéről

Előadó: őrsparancsnok

 3./ Harta Nagyközség Önkormányzatának közbeszerzési terve

Előadó: polgármester

 4./ A szolgáltatási díjak felülvizsgálata

Előadó: polgármester

 5./ A személyes gondoskodást nyújtó szociális ellátások térítési díjának

 felülvizsgálata

Előadó: polgármester

 6./ Pályázati ügyek (EFOP)

Előadó: polgármester

 7./ A Szervezeti és Működési Szabályzat módosítása

Előadó: polgármester

 8./ Területvásárlási ajánlat napelem-park létesítésére

Előadó: polgármester

 9./ Az első lakáshoz jutók támogatásáról szóló rendelet módosítása

Előadó: polgármester

 10./ A Helyi esélyegyenlőségi program felülvizsgálata

 Előadó: polgármester

 11./ Az Önkormányzat 2016. évi költségvetésének módosítása

 Előadó: polgármester

12./ Az önkormányzat saját bevételeinek és az adósságot keletkeztető ügyleteiből

 származó fizetési kötelezettségeinek a költségvetési évet követő három évre

 várható összegének meghatározása

Előadó: polgármester

13./ Az Önkormányzat 2017. évi költségvetésének megállapítása

 Előadó: polgármester

 14./ Egyéb ügyek

 Előadó: polgármester

(*a meghívó a jegyzőkönyv 1. sz., a jelenléti ív a 2. sz. melléklete)*

**Dollenstein László polgármester:**

Megkérdezte a képviselőket, hogy a napirenddel kapcsolatban van-e kérdés, vélemény, hozzászólás, más javaslat?

A **képviselő-testület** külön számozott határozat hozatala nélkül egyhangú 7 igen szavazattal a napirendre tett javaslatot elfogadta.

 **1./ Tájékoztató az előző ülés óta eltelt időszakról**

 **Előadó: polgármester**

**Dollenstein László polgármester:**

A képviselő-testület január 26-án tartotta utolsó ülését, ahol hét pályázat benyújtásáról döntöttek, jóváhagyták a Kiskunsági Víziközmű-szolgáltató Kft-vel kötött üzemeltetési bérleti szerződést, felülvizsgálták és jóváhagyták a német nemzetiségi önkormányzattal kötött együttműködési megállapodást, módosították a szociális rendeletet, jóváhagyták a polgármester ez évi szabadságának ütemezését, illetményének a költségtérítésének módosítását.

Bejelentette, hogy a mai ülés az utolsó, amelyet élő közvetítésben láthatnak a tv nézők. A képviselő-testületi ülések rögzítése ezentúl videófelvétellel történik, amit a helyi Kábel Tv fog az ülések után levetíteni, mert az élő közvetítés technikailag nem tudott elfogadható minőségben lebonyolódni.

Január 28-án került megrendezésre a III. Kolbásztöltő Fesztivál, elmondható, hogy a falu egyik legsikeresebb közösségi rendezvénye.

Február 11-én a minden évben szintén hagyományosan megendezett Szülők-Nevelők Bálja került megrendezésre.

Február 14-ig kiosztásra került a szociálisan rászoruló családok részére a szociális tűzifa. 132 család részesült ebben a támogatásban, a családokhoz történő kiszállításban is segített az önkormányzat.

Egy lakossági beadványról számolt be, bejelentve, hogy a mai ülésen nem lesz döntés a beadványról, csak ismertetni kell a képviselőkkel és a lakossággal is a beadvány tartalmát. 58 helyi lakos aláírásával került beadásra és a kifogás a Glass House discó működésével kapcsolatos. A kérés, hogy a testület működésében korlátozza, illetve zárassa be a discót. A Stefán és Társai Kft. részére kiadott rendezvénytartási engedély szerint a szakhatóságok a működéshez hozzájárultak, kifogást nem emeltek működéssel kapcsolatban. Jogszabályi előírás az is, hogy a jegyző koordinálásával évente három alkalommal történik - az illetékes hatóságok bevonásával - hatósági ellenőrzés a discóban. Ezidáig a szakhatóságok a discó működésével kapcsolatban még észrevételt, kifogást, vagy valamilyen szankciót nem hoztak, nem emeltek.

Ami a kedélyeket felkorbácsolta – hozzá tette, hogy jogosan – az a rendezvény ideje alatt a környéken történő rendbontások és hangoskodás.

Személyes véleménye az, hogy ő tiszteletben tartja mindenki véleményét, megérti az érintettek problémáját is, de a beadvány egyes részeit túlzónak tartja. Elmondta, hogy ezt az ügyet a jegyző közreműködésével kivizsgálják és a testület is meghozza majd a döntését.

Megkérdezte a képviselőket, hogy az elhangzottakhoz van-e kérdés, hozzászólás, vélemény?

A **képviselő-testület** külön számozott határozat hozatala nélkül egyhangú 7 igen szavazattal a két ülés között eltelt időszakról és a lejárt határidejű határozatokról szóló beszámolót elfogadta.

**2./ Beszámoló a solti rendőrőrs 2016. évi tevékenységéről**

 **Előadó: őrsparancsnok**

**Dollenstein László polgármester:**

A szórakozóhely körüli rendbontások, azokkal kapcsolatos bejelentések miatt is a testület még inkább szükségesnek tartotta a solti rendőrőrs vezetőjének meghallgatását az előző évről. Köszöntötte Varga Róbert a Kalocsai Rendőrfőkapitányság Solti Rendőrőrsének megbízott parancsnokát, valamint Ruppáner András r. zászlóst és felkérte a parancsnokot a 2016. évről szóló beszámolójának megtartására.

**Varga Róbert:**

A tavalyi év egyik legfontosabb és legkomolyabb feladata még mindig a migrációs feladatok ellátása, az államhatár védelme, ezzel párhuzamosan biztosítva a települések közbiztonságát is.

Hartán 1 fő, Ruppáner András rendőr zászlós látja el a körzeti megbízotti feladatokat úgy, hogy havi 4-5 alkalommal határvédelmi feladatot is ellát. A körzeti megbízotti feladat ellátásához a szükséges technikai felszerelés rendelkezésre áll.

A bűncselekmények száma Hartán 2016-ban 50 %-kal csökkent, annak ellenére, hogy az Állampusztai BV Intézetben elkövetett bűncselekményeket is beleszámítják.

2017-ben a rendőrség, így a solti rendőrőrs állományának is, a főfeladata az államhatár védelme a migráció miatt és a lakossági szolgálat. A disco ügyében novemberben volt egy komolyabb rendbontás, azóta fokozott jelenléttel őrzik a területet.

**Krausz Henrik képviselő:**

A disco működési engedélyével nincs gond, a disco-n kívül van a probléma. A szórakozóhely környéki rendbontások - kapu kiemelések, ereszcsatorna szétverések, hangoskodás, autóajtó-csapkodás, stb. – az ott élők komfortérzetét sérti, bántja. Van rendőri kontroll, de úgy gondolja, hogy a rendőrségnek mégis határozottabban kellene fellépni, eljárni. Mi várható még el a discó működtetőjétől, mikor kell a rendőrségnek fellépni, esetleg hogy tudnák ezeket a problémákat együtt megoldani?

**Varga Róbert:**

Sajnos a felsorolt problémák discó nélkül is megvannak. Folyamatos a rendőri jelenlét az ún. disco-s napon, de hivatalos bejelentés bűncselekményről, rendbontásról még nem érkezett a rendőrséghez.

**Dollenstein László polgármester:**

Megköszönte a tájékoztatást, a rendőrség munkáját, örömmel állapította meg, hogy az elkövetett bűncselekmények száma csökkent a tavalyi évben.

Megkérdezte a képviselőket, hogy az elhangzott tájékoztatóval kapcsolatban van-e kérdése, hozzászólása valakinek?

Kérdés, vélemény nem volt, ezért kérte a képviselőket, hogy aki elfogadja a solti rendőrőrs parancsnokának tájékoztatóját, kézfeltartással szavazzon.

A **képviselő-testület** külön számozott határozat hozatala nélkül egyhangú 7 igen szavazattal a solti rendőrőrs 2016. évi munkájáról szóló beszámolót elfogadta.

**3./ Harta Nagyközség Önkormányzatának közbeszerzési terve**

 **Előadó: Dollenstein László polgármester**

(*az előterjesztés a jegyzőkönyv 3. sz. melléklete)*

**Dollenstein László polgármester:**

Jogszabályi előírásnak megfelelően szükséges a költségvetési év elején az önkormányzatnak, mint ajánlatkérőnek éves összesített közbeszerzési tervet készítenie a tervezett közbeszerzéseiről. Az önkormányzat 3 közbeszerzési eljárást tervez. A pénzügyi-gazdasági bizottság a tervezetet megtárgyalta, azt jóváhagyásra javasolta a testületnek.

Megkérdezte a képviselőket, hogy a közbeszerzési tervvel kapcsolatban van-e észrevétel, javaslat, amennyiben nincs kérte, hogy aki egyetért az önkormányzat 2017. évi közbeszerzési tervével, kézfeltartással szavazzon.

Megállapította, hogy a képviselő-testület 7 igen szavazattal az alábbi határozatot hozta:

**Szám:** 14/2017.(II.15.) Kt.h.

**Tárgy:** A 2017. évi közbeszerzési terv

**H A T Á R O Z A T**

 Harta Nagyközség Önkormányzatának Képviselő-testülete az Önkormányzat 2017. évi összesített közbeszerzési tervét a melléklet szerint jóváhagyja.

 (*az elfogadott terv a határozat melléklete)*

 **Felelős:** Dollenstein László, polgármester

**Határidő:** folyamatos

**4./ A szolgáltatási díjak felülvizsgálata**

 **Előadó: Dollenstein László polgármester**

(*az előterjesztés a jegyzőkönyv 4. sz. melléklete)*

**Dollenstein László polgármester:**

A testület az önkormányzat és intézményei által nyújtott szolgáltatások díjait minden évben felülvizsgálja. Javaslat, hogy a képviselő-testület a szolgáltatási díjak mértékét ne módosítsa. Kérte a testületi tagokat, hogy javaslataikat, hozzászólásaikat tegyék meg, amennyiben nincs más javaslat kérte, hogy aki egyetért az önkormányzat és intézményei által nyújtott szolgáltatások díjaival, kézfeltartással szavazzon. A pénzügyi-gazdasági bizottság a tervezetet megtárgyalta, azt elfogadásra javasolta a testületnek.

Megállapította, hogy a képviselő-testület 7 igen szavazattal az alábbi határozatot hozta:

**Szám:** 15/2017.(II.15.) Kt.h.

**Tárgy:** A szolgáltatási díjak felülvizsgálata

**H A T Á R O Z A T**

Harta Nagyközség Önkormányzatának Képviselő-testülete az önkormányzat és intézményei által nyújtott szolgáltatások díjait felülvizsgálta és az erről szóló 2/2016. (II.11.) Kt. határozatot nem módosítja.

 **Felelős:** Dollenstein László, polgármester

**Határidő:** folyamatos

**5./ A személyes gondoskodást nyújtó szociális ellátások térítési díjának felülvizsgálata.**

 **Előadó: Dollenstein László polgármester**

(*az előterjesztés a jegyzőkönyv 5. sz. melléklete)*

**Dollenstein László polgármester:**

A személyes gondoskodást nyújtó szociális ellátások intézményi térítési díjait a képviselő-testület hatályos rendelete tartalmazza, a díjak mértékét a testület évente felülvizsgálja. A díjak mértékének emelését nem javasolta, ezért rendelet-módosítás nem szükséges. Jelenleg az étkeztetés díja 580,- Ft/fő/nap, a házi segítségnyújtás, valamint az Idősek Klubja nappali ellátása térítésmentes. A pénzügyi-gazdasági bizottság a felülvizsgálat után jóváhagyásra javasolta a térítési díjak jelenlegi mértékét.

Megkérdezte a képviselőket, hogy van-e kérdése, véleménye valakinek a felülvizsgálattal kapcsolatban, amennyiben nincs, kérte, hogy aki egyetért a személyes gondoskodást nyújtó szociális ellátások intézményi térítési díjának felülvizsgálatával, kézfeltartással szavazzon.

Megállapította, hogy a képviselő-testület 7 igen szavazattal az alábbi határozatot hozta:

**Szám:** 16/2017.(II.15.) Kt.h.

**Tárgy:** A személyes gondoskodást nyújtó szociális ellátások intézményi térítési díjának felülvizsgálata

**H A T Á R O Z A T**

 Harta Nagyközség Önkormányzatának Képviselő-testülete a személyes gondoskodást nyújtó szociális ellátások intézményi térítési díjának megállapításáról szóló 3/2015 (II.13.) rendeletét felülvizsgálta és az módosítani nem kívánja.

 **Felelős:** Dollenstein László, polgármester

**Határidő:** folyamatos

**6./ Pályázati ügyek (EFOP)**

 **Előadó: Dollenstein László polgármester**

(*az előterjesztés a jegyzőkönyv 6. sz. melléklete)*

**Dollenstein László polgármester:**

A megyei önkormányzat koordinálásával, 7 településsel közösen, Solt Város konzorciumi vezetésével EFOP keretein belül pályázni kívánunk a „Humán szolgáltatások fejlesztése térségi szemléletben – kedvezményezett térségek (EFOP-1.5.3-16) és (EFOP-3.9.2-16) számú felhívásokra. A pályázat keretin belül megvalósítandó tevékenységek a humán közszolgáltatás szakember-ellátottságának fejlesztése, hátrányos helyzetű csoportba tartozó aktív korú emberek foglalkoztathatóságának javítása, kisközösségek társadalmi szerepének erősítése, kultúrák közötti párbeszéd erősítése, alapszintű humán közszolgáltatásban dolgozó szakemberek képzése, továbbképzése, tanulók személyiség és kompetenciafejlesztését elősegítő iskolán kívüli programok megvalósítása. A pályázati feltételek megvalósulása esetén a pályázati támogatás 100 %-os támogatási intenzitású, az elnyerhető max. összeg 500-500 millió Ft. A konzorciumban Solt, Dunavecse, Harta, Dunapataj, Miske, Homokmégy és Drágszél települések vennének részt.

Megkérdezte a képviselőket, hogy a pályázatokkal kapcsolatban van-e kérdésük, véleményük?

A pénzügyi-gazdasági bizottság a pályázatok benyújtásával egyetért, a határozat-tervezetekben foglaltak elfogadását javasolta a képviselő-testületnek.

Amennyiben kérdés, vélemény, hozzászólás nincs, kérte, hogy aki egyetért a Humán szolgáltatások fejlesztése térségi szemléletben – kedvezményezett térségek (EFOP-1.5.3-06) pályázat benyújtásával, kézfeltartással szavazzon.

Megállapította, hogy a képviselő-testület 7 igen szavazattal az alábbi határozatot hozta:

**Szám:** 17/2017.(II.15.) Kt.h.

**Tárgy:** Pályázat benyújtása „Humán szolgáltatások fejlesztése térségi szemléletben – kedvezményezett térségek (EFOP-1.5.3-16)” pályázati felhívásra

**H A T Á R O Z A T**

Harta Nagyközség Önkormányzatának Képviselő-testülete megtárgyalta a „Humán szolgáltatások fejlesztése térségi szemléletben – kedvezményezett térségek (EFOP-1.5.3-16) elnevezésű pályázat benyújtásáról szóló előterjesztést, támogatja a megvalósítani kívánt pályázatot, annak benyújtásával egyetért. A Képviselő-testület felhatalmazza Dollenstein László polgármestert, hogy a pályázat benyújtásához szükséges intézkedéseket megtegye, és a pályázat benyújtásához szükséges konzorciumi megállapodást aláírja.

 **Felelős:** Dollenstein László, polgármester

 **Határidő:** 2017. április 1., de legfeljebb 2019. március 1.

**Dollenstein László polgármester:**

Megkérte a képviselőket, hogy aki egyetért a Humán szolgáltatások fejlesztése térségi szemléletben – kedvezményezett térségek (EFOP-3.9.2-06) pályázat benyújtásával, kézfeltartással szavazzon.

Megállapította, hogy a képviselő-testület 7 igen szavazattal az alábbi határozatot hozta:

**Szám:** 18/2017.(II.15.) Kt.h.

**Tárgy:** Pályázat benyújtása „Humán kapacitások fejlesztése térségi szemléletben – kedvezményezett térségek (EFOP-3.9.2-16)” pályázati felhívásra

**H A T Á R O Z A T**

1. Harta Nagyközség Önkormányzatának Képviselő-testülete megtárgyalta a „Humán kapacitások fejlesztése térségi szemléletben – kedvezményezett térségek (EFOP-3.9.2-16)” elnevezésű pályázat benyújtásáról szóló előterjesztést, támogatja a megvalósítani kívánt pályázatot, annak benyújtásával egyetért. A Képviselő-testület felhatalmazza Dollesnstein László polgármestert, hogy a pályázat benyújtásához szükséges intézkedéseket megtegye, és a pályázat benyújtásához szükséges konzorciumi megállapodást aláírja.

 **Felelős:** Dollenstein László, polgármester

 **Határidő:** 2017. március 16., de legfeljebb 2019. február 13.

**7./ A Szervezeti és Működési Szabályzat módosítása**

 **Előadó: Dollenstein László polgármester**

(*az előterjesztés a jegyzőkönyv 7. sz. melléklete)*

**Dollenstein László polgármester:**

Az SZMSZ-nek megfelelően eddig az volt a gyakorlat, hogy a képviselő-testületi ülésekről hang- és videofelvételt készített a hivatal, elsősorban a jegyzőkönyvkészítés elősegítése érdekében. A pénzügyi-gazdasági bizottság is tárgyalta a módosítást. A javaslat az, hogy hangfelvétel ne készüljön az ülésekről, de videofelvétel igen, majd az legyen leadva a helyi Kábel tv-n keresztül, így a lakosság felvételről meg tudja nézni az üléseket.

Az SZMSZ módosításának másik oka: a támogatások elszámolhatósága miatt a kormányzati funkciók kibővítése, ugyanis egyes elszámolható támogatások nem elkülönülten szerepeltek a rendeletben. Megkérdezte a képviselőket, hogy a módosítással kapcsolatban van-e kérdése, hozzászólása valakinek?

Kérte a képviselőket, hogy aki támogatja a Szervezeti és Működési Szabályzat 51. §-a módosítását, miszerint a képviselő-testületi ülésről csak videofelvétel készüljön, kézfeltartással szavazzon.

 A **képviselő-testület 7** igen szavazattal, ellenszavazat és tartózkodás nélkül elfogadta az

 SZMSZ módosítását.

(*a 4/2017.(III.1.) önkormányzati rendelet a jegyzőkönyv 8. sz. melléklete)*

**8./ Területvásárlási ajánlat napelem-park létesítésére**

 **Előadó: Dollenstein László polgármester**

*(Az előterjesztés a jegyzőkönyv 9. sz. melléklete)*

**Dollenstein László polgármester:**

Napelem-park létesítése céljából négy vállalkozó cég négy darab területet kíván megvásárolni az önkormányzati tulajdonú iparterületből. A vételi ajánlat 1.250 ezer Ft/földrészlet. A területek tehermentesek és forgalomképesek, 10 millió Ft alatti az ingatlan piaci értéke, ezért vagyonrendeletünk szerint versenyeztetési eljárás nem szükséges. Véleménye szerint az ingatlanok eladhatóak, a megvalósulás esetén több milliós beruházás valósul meg Hartán, az önkormányzatnak adóbevétele keletkezik és még munkahelyek is létesülnek.

A pénzügyi-gazdasági bizottság a területek eladását támogatja, de javaslatuk szerint a szerződések csak abban az esetben léphetnek életbe, ha a vállalkozások megkapják a területekre a jogerős építési engedélyt, és ha a vevők vállalják, hogyha a beruházás mégsem valósul meg a területet az önkormányzat az eladási áron visszavásárolja.

Kérte a testületet, hogy elfogadja-e ezt a módosítást:

Megállapította, hogy a képviselő-testület 7 igen szavazattal az alábbi határozatot hozta:

**Szám:** 19/2017.(II.14.) Kt.h.

**Tárgy:** Visszavásárlási opció kikötése az iparterületi földrészletek napelempark céljára történő értékesítésénél

**H A T Á R O Z A T**

 Harta Nagyközség Önkormányzatának Képviselő-testülete az iparterületi földrészletek napelempark céljára történő értékesítésénél visszavásárlási opciót köt ki az adás-vételi szerződésben arra az esetre, amennyiben a beruházások építési engedély iránti kérelmét a hatóság a jogerőre emelkedést megelőzően elutasítja, vagy a vevők a kérelmet egy éven belül nem nyújtják be.

 **Felelős:** Dollenstein László, polgármester

**Határidő:** 2017. március 31.

Megkérdezte a képviselőket, hogy az ingatlan eladásokkal kapcsolatban van-e kérdésük, véleményük, amennyiben nincs kérte, hogy a négy ingatlan eladásáról külön-külön, kézfeltartással szavazzanak.

Megállapította, hogy a képviselő-testület 7 igen szavazattal az alábbi határozatot hozta:

**Szám:** 20/2017.(II.14.) Kt.h.

**Tárgy:** Az 1902/6 hrsz-ú iparterületi földrészlet értékesítése

**H A T Á R O Z A T**

 Harta Nagyközség Önkormányzatának Képviselő-testülete a Harta-Solar Alpha Kft. részére értékesíti a tulajdonában lévő, 1902/6 hrsz-ú, iparterületi földrészletet.

2. Az előzetes egyezség alapján a vételár 1 250 000, azaz egymillió-kettőszázötvenezer Ft forint.

3. A képviselő-testület tudomásul veszi, hogy a szerződés csak abban az esetben jön létre, ha a vevő jogerős építési engedélyt kap napelem-park létesítésére a szerződés tárgyául szolgáló földterületen.

3. A képviselő-testület felhatalmazza a polgármestert az adás-vételi szerződésnek az önkormányzat nevében történő megkötésére, aláírására, illetve az esetleges további feltételekben való megegyezésre.

 **Felelős:** Dollenstein László, polgármester

**Határidő:** 2017. március 31.

A képviselő-testület 7 igen szavazattal az alábbi határozatot hozta:

**Szám:** 21/2017.(II.14.) Kt.h.

**Tárgy:** Az 1902/7 hrsz-ú iparterületi földrészlet értékesítése

**H A T Á R O Z A T**

 Harta Nagyközség Önkormányzatának Képviselő-testülete a Harta-Solar Béta Kft. részére értékesíti a tulajdonában lévő, 1902/7 hrsz-ú, iparterületi földrészletet.

2. Az előzetes egyezség alapján a vételár 1 250 000, azaz egymillió-kettőszázötvenezer Ft forint.

3. A képviselő-testület tudomásul veszi, hogy a szerződés csak abban az esetben jön létre, ha a vevő jogerős építési engedélyt kap napelem-park létesítésére a szerződés tárgyául szolgáló földterületen.

3. A képviselő-testület felhatalmazza a polgármestert az adás-vételi szerződésnek az önkormányzat nevében történő megkötésére, aláírására, illetve az esetleges további feltételekben való megegyezésre.

 **Felelős:** Dollenstein László, polgármester

**Határidő:** 2017. március 31.

A képviselő-testület 7 igen szavazattal az alábbi határozatot hozta:

**Szám:** 22/2017.(II.14.) Kt.h.

**Tárgy:** Az 1902/8 hrsz-ú iparterületi földrészlet értékesítése

**H A T Á R O Z A T**

 Harta Nagyközség Önkormányzatának Képviselő-testülete a Harta-Solar Gamma Kft. részére értékesíti a tulajdonában lévő, 1902/8 hrsz-ú, iparterületi földrészletet.

2. Az előzetes egyezség alapján a vételár 1 250 000, azaz egymillió-kettőszázötvenezer Ft forint.

3. A képviselő-testület tudomásul veszi, hogy a szerződés csak abban az esetben jön létre, ha a vevő jogerős építési engedélyt kap napelem-park létesítésére a szerződés tárgyául szolgáló földterületen.

3. A képviselő-testület felhatalmazza a polgármestert az adás-vételi szerződésnek az önkormányzat nevében történő megkötésére, aláírására, illetve az esetleges további feltételekben való megegyezésre.

 **Felelős:** Dollenstein László, polgármester

**Határidő:** 2017. március 31.

A képviselő-testület 7 igen szavazattal az alábbi határozatot hozta:

**Szám:** 23/2017.(II.14.) Kt.h.

**Tárgy:** Az 1902/9 hrsz-ú iparterületi földrészlet értékesítése

**H A T Á R O Z A T**

 Harta Nagyközség Önkormányzatának Képviselő-testülete a Harta-Solar Delta Kft. részére értékesíti a tulajdonában lévő, 1902/9 hrsz-ú, iparterületi földrészletet.

2. Az előzetes egyezség alapján a vételár 1 250 000, azaz egymillió-kettőszázötvenezer Ft forint.

3. A képviselő-testület tudomásul veszi, hogy a szerződés csak abban az esetben jön létre, ha a vevő jogerős építési engedélyt kap napelem-park létesítésére a szerződés tárgyául szolgáló földterületen.

3. A képviselő-testület felhatalmazza a polgármestert az adás-vételi szerződésnek az önkormányzat nevében történő megkötésére, aláírására, illetve az esetleges további feltételekben való megegyezésre.

 **Felelős:** Dollenstein László, polgármester

**Határidő:** 2017. március 31.

**9./ Az első lakáshoz jutók támogatásáról szóló rendelet módosítása**

 **Előadó: Dollenstein László polgármester**

*(Az előterjesztés a jegyzőkönyv 10. sz. melléklete)*

**Dollenstein László polgármester:**

A hatályos rendelet módosítására azért van szükség, mert szükséges a szociális alapon nyújtott lakásvásárlási támogatás bevezetése is. A szociálisan rászorulók támogatása olyan feladata az önkormányzatnak, amelyekhez az állam által biztosított támogatások is felhasználhatóak. Javasolta, hogy vezessék be a szociális lakástámogatást, melyet jövedelemhatártól függően lehetne csak igénybe venni, ugyanakkor magasabb összegű lenne, hogy legyen motivációja a kérelmezőnek ezt a fajta támogatást kérni. A jövedelemvizsgálat nélkül megítélhető támogatás megmaradna. A pénzügyi-gazdasági bizottság az új támogatási forma bevezetését támogatja, a rendelet módosítással egyetért és elfogadásra javasolta a testületnek.

Megkérdezte a képviselőket, hogy kérdése, véleménye van-e valakinek, amennyiben nincs, kérte, hogy aki egyetért az első lakáshoz jutók támogatásáról szóló rendelet módosításával, kézfeltartással szavazzon.

 A **képviselő-testület 7** igen szavazattal, ellenszavazat és tartózkodás nélkül elfogadta az első

 lakáshoz jutók támogatásáról szóló rendelet módosítását.

*(Az 5/2017.(III.1.) önkormányzati rendelet a jegyzőkönyv 11. sz. melléklete)*

 **10./ A Helyi esélyegyenlőségi program felülvizsgálata**

 **Előadó: Dollenstein László polgármester**

*(Az előterjesztés a jegyzőkönyv 12. sz. melléklete)*

**Dollenstein László polgármester:**

Felkérte a jegyzőt a napirendi pont ismertetésére.

**Dr. Sárközi Zsolt jegyző:**

Jogszabály rendelkezik a helyi esélyegyenlőségi programokról, a jogszabály szerint az önkormányzat helyi esélyegyenlőségi programot fogad el, melyet a képviselő-testület igyekszik minden évben felülvizsgálni, mert egyes pályázatoknál ez szükséges.

**Dollenstein László polgármester:**

Megkérdezte a képviselőket, hogy a felülvizsgálattal kapcsolatban van-e kérdése, véleménye valakinek?

**Krausz Henrik képviselő:**

Mindenki figyelmébe ajánlotta a Helyi Esélyegyenlőségi Programot, véleménye szerint igen tanulságos olvasmány, hasznos gazdasági és demográfiai adatokkal.

**Dollenstein László polgármester:**

Kérte a képviselőket, hogy aki egyetért a Helyi Esélyegyenlőségi Program felülvizsgálatával és azt a változásoknak megfelelően elfogadja, kézfeltartással szavazzon.

Megállapította, hogy a képviselő-testület 7 igen szavazattal az alábbi határozatot hozta:

**Szám:** 24/2017.(II.24.) Kt.h.

**Tárgy:** A Helyi Esélyegyenlőségi Program felülvizsgálata

**H A T Á R O Z A T**

 Harta Nagyközség Önkormányzatának Képviselő-testülete aHelyi Esélyegyenlőségi

Programot felülvizsgálta és a változásoknak megfelelően elfogadta.

(a felülvizsgált program a határozat melléklete)

 **Felelős:** Dr. Sárközi Zsolt, jegyző

 **Határidő:** folyamatos

 **11./ Az Önkormányzat 2016. évi költségvetésének módosítása**

 **Előadó: Dollenstein László polgármester**

*(Az előterjesztés a jegyzőkönyv 13. sz. melléklete)*

**Dollenstein László polgármester:**

Központi intézkedések, valamint testületi döntések miatt szükséges a 2016. évi költségvetés módosítása. A pénzügyi-gazdasági bizottság a módosítást megtárgyalta, az elfogadásra javasolta a testületnek.

Megkérdezte a képviselőket, hogy a költségvetés módosításával kapcsolatban van-e kérdés, vélemény, amennyiben nincs, kérte, hogy kézfeltartással szavazzanak.

 A **képviselő-testület 7** igen szavazattal, ellenszavazat és tartózkodás nélkül az alábbi rendeletet

 alkotja:

**Harta Nagyközség Önkormányzata Képviselő-testületének**

**2/2016. (II.14.) önkormányzati rendelete**

**Harta Nagyközség Önkormányzatának 2016. évi költségvetéséről szóló 3/2016.(II.15.) önkormányzati rendelet (a továbbiakban: R.) módosításáról**

*(A rendelet a jegyzőkönyv 14. sz. melléklete)*

**12./ Az önkormányzat saját bevételeinek és az adósságot keletkeztető ügyleteiből**

 **származó fizetési kötelezettségeinek a költségvetési évet követő három évre**

 **várható összegének meghatározása**

 **Előadó: Dollenstein László polgármester**

*(Az előterjesztés a jegyzőkönyv 15. sz. melléklete)*

**Dollenstein László polgármester:**

Vonatkozó jogszabály szerint az önkormányzatnak a saját bevételeinek, valamint az adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét határozatban kell megállapítania. A saját bevételek a következő három évre várható összegei a 2017. évi költségvetés bevételi előirányzatai figyelembe véve került megállapításra, fizetési kötelezettségekkel nem számolnak. A pénzügyi-gazdasági bizottság a határozat-tervezetet megtárgyalta, azt elfogadásra javasolta a Képviselő-testületnek.

Megkérdezte a képviselőket, hogy kérdése, véleménye van-e valakinek a határozat-tervezetben foglaltakkal kapcsolatban, amennyiben nincs kérte, hogy vele, kézfeltartással szavazzon.

Megállapította, hogy a képviselő-testület 7 igen szavazattal az alábbi határozatot hozta:

**Szám:** 25/2017.(II.15.) Kt.h.

**Tárgy:** Az önkormányzat saját bevételeinek és az adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegének meghatározása.

**H A T Á R O Z A T**

A Képviselő-testület az önkormányzat saját bevételeinek, valamint az adósságot keletkeztető ügyleteiből eredő fizetési kötelezettségeinek a 2017. évi költségvetési évet követő három évre (2018-2020. évre) várható összegét a határozat 1. számú melléklete szerint állapítja meg.

Határidő: a 2017. évi költségvetési rendelet elfogadása

Felelős: Dollenstein László polgármester

 **13./ Az Önkormányzat 2017. évi költségvetésének megállapítása**

 **Előadó: Dollenstein László polgármester**

*(Az előterjesztés a jegyzőkönyv 16. sz. melléklete)*

**Dollenstein László polgármester:**

Harta Nagyközség Önkormányzatának 2017. évi költségvetése a vonatkozó jogszabályok, a költségvetést érintő képviselő-testületi döntések, önkormányzati rendeletek figyelembevételével került megállapításra és a pénzügyi-gazdasági bizottság javaslatának figyelembevételével került beterjesztésre a képviselő-testületnek. Az írásos előterjesztés tartalmazza Harta Nagyközség Önkormányzatának és intézményeinek 2017. évre tervezett költségvetési bevételeinek és kiadásainak előirányzatát. Megelégedésre adhat okok a maradványra, bérek és járulékaira, a szociális ellátásokra, felújításokra, beruházásokra, valamint a tartalékra betervezett összeg. Folytatni kívánják a beruházásokat, felújításokat, az alapítványok, civil szervezetek támogatását. Kiemelkedő tételek az idei költségvetésben a személyi juttatások és járulékok, dologi kiadások, pályázati önerő biztosítására tervezett összeg. Összességében megállapítható, hogy bevételi és kiadási oldalról is megalapozott a tervezet.

**Krausz Henrik pü.biz. elnök:**

A képviselő-testület egyik legfontosabb döntése az aktuális év költségvetési rendeletének meghatározása, hiszen ez határozza meg az egész éves munkát. Sajnos a tavalyi évben elmaradtak a pályázati kiírások, pályázati támogatás hiányába a településnek nem volt lehetősége „látványos” beruházásra, felújításra. Mint tudott a képviselő-testület már az idén is több pályázatot nyújtott be, de ezeknek látványa csak jövőre, vagy utána fog mutatkozni. Véleménye szerint minden pályázati lehetőséget ki kell használni, amelyekhez a kellő önerőt be is tervezték. Összességében megállapítható, hogy stabil az idei költségvetés, kellő tartalékkal rendelkezik. Bevételi és kiadási oldalról is megalapozott a tervezet. A pénzügyi-gazdasági bizottság tárgyalta a rendelet-tervezetet, azt a képviselő-testületnek elfogadásra javasolta.

**Leitert Ottó képviselő:**

Véleménye szerint a helyi egyesületeket, civil szervezeteket a képviselő-testület erőn felül támogatja, ez látszik a tervezetben is. Felhívja a helyi szervezetek figyelmét, hogy nem csak kérni lehet, hanem ki kell használni a pályázati lehetőségeket. A legegyszerűbb – bármilyen nemes is a cél – támogatást kérni az önkormányzattól. A közhatalmi bevételek jól alakultak, az adók ezután is fognak teljesülni? Az adóbehajtások hogy alakulnak?

**Dollenstein László polgármester:**

A civil szervezetek támogatását jónak tartja, az a közösségi munka, tevékenység, amelyet ők végeznek az nemcsak erkölcsileg, hanem anyagilag is támogatható.

Az adóbevételek alakulását nagyban befolyásolják külső tényezők is, mint például az iparűzési adó nagyságát a mezőgazdaság alakulása. A legtöbbet adózók befizetése stabil, némi kockázatot leszámítva, van néhány nem jól teljesítő adós, de ez nem nagyon jellemző. Véleménye szerint a jelenlegi ismeretek alapján nagyságrendileg jól és teljesíthetően van betervezve.

Több kérdés, vélemény és hozzászólás a képviselők részéről nem volt, ezért kérte, hogy aki elfogadja a Harta Nagyközség Önkormányzata 2017. évi költségvetési rendeletét, kézfeltartással szavazzon.

 A **képviselő-testület 7** igen szavazattal, ellenszavazat és tartózkodás nélkül az alábbi rendeletet

 alkotja:

**Harta Nagyközség Önkormányzata Képviselő-testületének**

**3/2017. (II.14.) önkormányzati rendelet-tervezete**

**Harta Nagyközség Önkormányzatának 2017. évi költségvetéséről**

*(A rendelet a jegyzőkönyv 17. sz. melléklete)*

**14./ Egyéb ügyek**

 **Előadó: Dollenstein László polgármester**

**Dollenstein László polgármester:**

Az egyéb ügyek napirend keretében az ülés alatt érkezett lakossági kérdésekre válaszol:

Kérdés: idős, nyugdíjas, egyedül élők problémája a házalós árusok jelenléte, mit tesz a képviselő-testület ezek ellen?

Válasz: az önkormányzatnak sok lehetősége nincs a házalós árusok ellen, kamerarendszer van a faluban. Javasolta, hogyha nem tiszta ügylet, vagy gyanúsak az árusok, jelentsék a hivatalban, vagy a rendőrségre. A hivatal engedélyt nem ad a házalós árusoknak, ha mégis van engedélyük, akkor azt a lakóhelyükön kapják az árusok.

Kérdés: Miért nem defibrillátor készüléket vásároltak a sok ingatlan helyett?

Válasz: Elmondta, ez ügyben tájékozódnia kell, hogy egy készülék mennyibe kerül, hol célszerű elhelyezni? Úgy tudja, hogy az orvosi rendelőkben van ilyen készülék. Az ingatlan-vásárlások pedig szükségesek voltak, most azon dolgozik ő is személyesen és a testület is, hogy a megvásárolt ingatlanokat megtöltsék tartalommal és közösségi célokra lehessen használni azokat.

Más kérdés, vélemény, hozzászólás nem volt, ezért az ülést 20 órakor bezárta.

 kmft.

 Dollenstein László dr. Sárközi Zsolt

 polgármester jegyző